**Instrukcije o načinu sprovođenja postupka u vezi sa ostvarivanjem prava na oslobađanje od plaćanja poreza na dodatu vrijednost za projekte finansirane od strane Evropske unije (EU)**

**Sprovođenje postupka u vezi sa ostvarivanjem prava na oslobađanje od plaćanja poreza na dodatu vrijednost za projekte finansirane od strane EU u decentralizovanom/indirektnom/podijeljenom upravljanju**

*Oslobađanje od obaveze plaćanja PDV-a za projekte u okviru programa koji se finansiraju od strane EU, u okviru decentralizovanog/indirektnog/podijeljenog upravljanja vrši se u skladu sa Pravilnikom o postupku oslobađanja od plaćanja poreza na dodatu vrijednost investitora i isporuku određenih proizvoda i usluga (“Sl. list Crne Gore”, br. 17/15 od 17.04.2015, 68/15 od 08.12.2015).*

U tabeli koja slijedi dat je pregled programa koji se finansiraju od strane EU i tijela nadležnih za sprovođenje procedure oslobađanja od obaveze plaćanja PDV-a:

| Decentralizovano/Indirektno/Podijeljeno upravljanje | |
| --- | --- |
| *Program* | *Nadležno tijelo* |
| Finansijska perspektiva 2007-2013 | |
| IPA komponenta III  Operativni program „Regionalni razvoj 2012-2013“ | Direkcija javnih radova |
| IPA komponenta IV  Operativni program „Razvoj ljudskih resursa 2012-2013“ | Direktorat za finansiranje i ugovaranje sredstava EU pomoći, Ministarsvo finansija |
| IPA Jadranski prekogranični program | Direktorat za evropske fondove, Ministarstvo evropskih poslova |
| Finansijska perspektiva 2014-2020 | |
| Godišnji nacionalni akcioni program za Crnu Goru za 2014. (CAP 2014) | Direktorat za finansiranje i ugovaranje sredstava EU pomoći, Ministarstvo finansija/Direkcija javnih radova[[1]](#footnote-1) |
| Višegodišnji akcioni program za obrazovanje, zapošljavanje i socijalnu politiku (2015-2017) | Direktorat za finansiranje i ugovaranje sredstava EU pomoći, Ministarstvo finansija/Direkcija javnih radova[[2]](#footnote-2) |
| Bilateralni program prekogranične saradnje Crna Gora - Albanija (2014-2020) | Direktorat za finansiranje i ugovaranje sredstava EU pomoći, Ministarstvo finansija |
| Bilateralni program prekogranične saradnje Crna Gora - Kosovo (2014-2020) | Direktorat za finansiranje i ugovaranje sredstava EU pomoći, Ministarstvo finansija |
| Bilateralni program prekogranične saradnje Srbija - Crna Gora (2014-2020) | Direktorat za evropske fondove, Ministarstvo evropskih poslova |
| Program prekogranične saradnje Interreg-IPA Hrvatska-Bosna i Hercegovina-Crna Gora 2014-2020 | Direktorat za evropske fondove, Ministarstvo evropskih poslova |
| Program prekogranične saradnje Interreg-IPA Italija-Albanija-Crna Gora 2014-2020 | Direktorat za evropske fondove, Ministarstvo evropskih poslova |
| Interreg V-B Jadransko-jonski program saradnje 2014-2020 (ADRION) | Direktorat za evropske fondove, Ministarstvo evropskih poslova |
| Dunavski transnacionalni program 2014-2020 | Direktorat za evropske fondove, Ministarstvo evropskih poslova |
| Interreg V – B Mediteranski program saradnje (MED) 2014-2020 | Direktorat za evropske fondove, Ministarstvo evropskih poslova |

**Sprovođenje postupka u vezi sa ostvarivanjem prava na oslobađanje od plaćanja poreza na dodatu vrijednost za projekte finansirane od strane EU u centralizovanom/direktnom upravljanju**

Oslobađanje od obaveze plaćanja PDV-a za projekte u okviru programa koji se finansiraju od strane EU, u okviru centralizovanog/direktnog upravljanja, sprovodi se od strane Delegacije Evropske unije u Crnoj Gori (DEU), u skladu sa Instrukcijama koje mozete naci na linku <http://www.delmne.ec.europa.eu/code/navigate.php?Id=3589>

.

U tabeli koja slijedi dat je pregled programa koji se finansiraju od strane EU i koji su u nadležnosti DEU:

| Centralizovano/  Direktno upravljanje | Nadležno tijelo – Delegacija Evropske unije u Crnoj Gori (DEU) |
| --- | --- |
| Finansijska perspektiva 2007-2013 | |
| IPA komponenta I (Podrška tranziciji i izgradnji institucija) | |
| Bilateralni program prekogranične saradnje Albanija - Crna Gora | |
| Bilateralni program prekogranične saradnje Bosna i Hercegovina - Crna Gora | |
| Bilateralni program prekogranične saradnje Crna Gora-Kosovo | |
| Bilateralni program prekogranične saradnje Hrvatska - Crna Gora | |
| Bilateralni program prekogranične saradnje Srbija - Crna Gora | |
| Finansijska perspektiva 2014-2020 | |
| Godišnji nacionalni akcioni program za Crnu Goru za godinu 2014-tu (CAP 2014) | |
| Bilateralni program prekogranične saradnje Bosna i Hercegovina - Crna Gora (2014-2020) | |

**Pravni osnov za sprovođenje postupka u vezi sa ostvarivanjem prava na oslobađanje od plaćanja poreza na dodatu vrijednost**

**Finansijska perspektiva 2007-2013**

**Decentralizovano i podijeljeno upravljanje** - Prema članu 26 (Pravila o porezima, carinskim dažbinama i drugim fiskalnim troškovima) Zakona o ratifikaciji Okvirnog sporazuma između Vlade Crne Gore i Komisije Evropskih zajednica o pravilima za saradnju koja se odnose na finansijsku pomoć EZ Crnoj Gori u okviru sprovođenja Instrumenta pretpristupne podrške (IPA) (Službeni list Crne Gore, Međunarodni sporazumi 01/08), ugovori o pružanju usluga, nabavci roba ili izvođenju radova koje realizuju izvođači registrovani u Crnoj Gori ili strani izvođači, a koji se finansiraju iz sredstava Zajednice, u Crnoj Gori ne podliježu obavezi plaćanja poreza na dodatu vrijednost (PDV-a), odnosno oslobođeni su plaćanja PDV-a za pružene usluge, isporučenu robu i/ili radove.

**Finansijska perspektiva 2014-2020**

**Indirektno i podijeljeno upravljanje** - Prema članu 28 (Pravila o porezima, carinskim dažbinama i drugim fiskalnim naknadama) Zakona o potvrđivanju Okvirnog sporazuma između Crne Gore koju predstavlja Vlada Crne Gore i Evropske komisije o pravilima za sprovođenje finansijske pomoći Unije Crnoj Gori u okviru Instrumenta pretpristupne podrške (IPA II) (Službeni list Crne Gore, Međunarodni sporazumi 05/15), izvođači iz Unije ne podliježu obavezi plaćanja PDV-a za bilo koju pruženu uslugu i/ili isporučenu robu i/ili izvršene radove shodno ugovoru koji finansira Unija. Nabavka robe ili pružanje usluga ili vršenje radova od strane nekog izvođača za izvođača iz Unije takođe su oslobođeni plaćanja PDV-a u onoj mjeri u kojoj su robe, usluge i radovi povezani sa ciljevima i aktivnostima shodno ugovoru koji finansira Unija.

Mogućnost oslobađanja od plaćanja PDV-a koju predviđaju Zakon o ratifikaciji Okvirnog sporazuma između Vlade Crne Gore i Komisije Evropskih zajednica o pravilima za saradnju koja se odnose na finansijsku pomoć EZ Crnoj Gori u okviru sprovođenja Instrumenta pretpristupne podrške (IPA) i Zakon o potvrđivanju Okvirnog sporazuma između Crne Gore koju predstavlja Vlada Crne Gore i Evropske komisije o pravilima za sprovođenje finansijske pomoći Unije Crnoj Gori u okviru Instrumenta pretpristupne podrške (IPA II), prepoznaje i nacionalni Zakon o PDV-u. Naime, odredbama člana 25, stav 1, tačka 12 i člana 28, stav 1, tačka 12, Zakona o porezu na dodatu vrijednost ("Službeni list RCG", br. 65/01, 12/02, 38/02, 72/02, 21/03, 76/05, 04/06 i „Sl. list Crne Gore“, br. 16/07, 73/10, 40/11, 29/13, 09/15), predviđena je mogućnost oslobađanja od plaćanja PDV-a prilikom isporuke proizvoda, odnosno usluga, kada je međunarodnim sporazumom, odnosno ugovorom o donaciji, predviđeno da se iz dobijenih novčanih sredstava neće plaćati troškovi poreza. Navedena odredba je detaljnije elaborirana u Pravilniku o postupku oslobađanja od plaćanja poreza na dodatu vrijednost investitora i isporuku određenih proizvoda *(“Sl. list Crne Gore”, br. 17/15 od 17.04.2015, 68/15 od 08.12.2015)*.

Kada je riječ o ugovorima finansiranim iz EU sredstava, Direktorat za finansiranje i ugovaranje sredstava EU pomoći i Direkcija javnih radova imaju ulogu Ugovornog tijela u okviru decentralizovanog, odnosno indirektnog upravljanja i nadležni su za ugovore/projekte koji se implementiraju u okviru relevantnih programa. S tim u vezi, Ugovorna tijela su, sa jedne strane, nadležna za izvršenje plaćanja prema ugovaračima/korisnicima granta (u skladu sa dostavljenim fakturama/zahtjevima za plaćanje i dinamikom koja se definiše ugovorom), a sa druge strane su nadležna za sprovođenje procedure oslobađanja od plaćanja PDV-a.

Kada je riječ o ugovorima finansiranim iz EU sredstava, Direktorat za evropske fondove u MEP-u koordinira programima koji se sprovode u okviru indirektnog i podijeljenog upravljanja, a za koje se Ugovorno tijelo nalazi van Crne Gore i nadležan je za sprovođenje procedure oslobađanja od plaćanja PDV-a za relevantne ugovore/projekte.

***U vezi s navedenim, oslobađanje od plaćanja PDV-a vršiće se na cjelokupni iznos računa, uključujući EU dio sredstava i sredstva ko-finansiranja. Oslobađanje od plaćanja PDV-a vršiće se na nivou računa, a ne na nivou ugovora.***

**Procedura oslobađanja od plaćanja PDV-a u nadležnosti Direktorata za finansiranje i ugovaranje sredstava EU pomoći (CFCU-a) i Direkcije javnih radova (DJR-a)**

Procedura oslobađanja od plaćanja PDV-a sprovodi se u skladu sa dinamikom sprovođenja aktivnosti ugovora. S tim u vezi, ugovarač/korisnik granta može podnijeti Zahtjev za oslobađanje od plaćanja PDV-a (obrazac je dat u prilogu Instrukcija, kao dodatak 1) za svaki račun pojedinačno ili, u slučaju radova, za svaku privremenu situaciju odobrenu od strane nadzora i Ugovornog tijela.

**U slučaju programa za koje se Ugovorno tijelo nalazi u Crnoj Gori, a koji se implementiraju u okviru** **decentralizovanog/indirektnog upravljanja**, nadležna tijela za proceduru oslobađanja od plaćanja PDV-a jesu CFCU ili DJR, kao Ugovorna tijela za relevantne programe. S tim u vezi, u momentu podnošenja fakture/zahtjeva za plaćanje Ugovornom tijelu, ugovarač/korisnik granta kao prateću dokumentaciju dostavlja nastale račune za određeni vremenski period, koji prethodno moraju biti oslobođeni od PDV-a.

U slučaju privremenih situacija za radove, od PDV-a će se oslobađati privremena situacija odobrena od strane nadzora i Ugovornog tijela, a ne svaki račun pojedinačno za nastali period, sem u posebnim situacijama kada je to neophodno uraditi prije dostavljanja privremene situacije.

Oslobađanje od PDV-a se vrši tako što ugovarač/korisnik granta zajedno sa Zahtjevom za oslobađanje od plaćanja PDV-a, dostavlja i predračun (ili račun u situacijama kada vrijednost prethodno ne može biti utvrđena zbog prirode pružene usluge). Predračun mora da sadrži iznos troškova za izvršenu uslugu/izvedene radove /nabavljenu robu bez PDV-a, iznos PDV-a i ukupan iznos (dakle iznos troškova za izvršenu uslugu/izvedene radove/nabavljenu robu sa PDV-om).

Predračun, pored navedenog, mora sadržati i sljedeće podatke:

* Datum izdavanja,
* Broj,
* Naziv ugovora,
* Broj ugovora,
* Naziv ugovarača ili izdavaoca predračuna,
* Adresu ugovarača ili izdavaoca predračuna
* PIB ugovarača ili izdavaoca predračuna,
* Broj žiro-računa ugovarača ili izdavaoca predračuna.

Na osnovu dostavljenog Zahtjeva za oslobađanje od plaćanja PDV-a, nadležno tijelo priprema Potvrdu za oslobađanje od plaćanja PDV-a, koju dostavlja ugovaraču/korisniku granta i poreskom organu u roku od 5 dana.

Nadležno tijelo za izdavanje Potvrde je dužno da vodi evidenciju o izdatim potvrdama, odnosno o isporuci proizvoda, odnosno pružanju usluga, odnosno izvršenju radova, odnosno realizaciji donacija na koje se odnosi poresko oslobođenje (naročito po vrsti, količini, vrijednosti proizvoda i usluga).

Takođe, ugovarač/korisnik granta (uvoznik, isporučilac proizvoda, pružalac usluga, odnosno korisnik donacija) je dužan da vodi posebnu evidenciju (po vrsti, količini, vrijednosti i sl.) o isporuci proizvoda, odnosno pružanju usluga, odnosno izvršenju radova, odnosno realizaciji donacija na koje se odnosi poresko oslobođenje.

**Procedura oslobađanja od plaćanja PDV-a u nadležnosti Direktorata za evropske fondove (MEP)**

Procedura oslobađanja od plaćanja PDV-a sprovodi se u skladu sa dinamikom sprovođenja aktivnosti ugovora. S tim u vezi, ugovarač može podnijeti Zahtjev za oslobađanje od plaćanja PDV-a (obrazac je dat u prilogu Instrukcija, kao dodatak 1) za svaki račun pojedinačno ili, u slučaju radova, za svaku privremenu situaciju odobrenu od strane nadzora i Ugovornog tijela.

**U slučaju programa za koje se Ugovorno tijelo nalazi van Crne Gore, a koji se implementiraju u okviru** **podijeljenog/indirektnog upravljanja**, nadležno tijelo za proceduru oslobađanja od plaćanja PDV-a jeste DEF. S tim u vezi, nakon potpisanog ugovora, potrebno je da se korisnik projekta obrati Generalnom direktoratu za konzularne poslove u MVP sa molbom za evidentiranje ugovora o donaciji, što je osnov za kasnije izdavanje Potvrda o oslobađanju od PDV-a. Generalni direktorat za kozularne poslove izdaje potvrdu o evidentiranju ugovora.

U slučaju privremenih situacija za radove, od PDV-a će se oslobađati privremena situacija odobrena od strane nadzora i Ugovornog tijela, a ne svaki račun pojedinačno za nastali period, sem u posebnim situacijama kada je to neophodno uraditi prije dostavljanja privremene situacije.

Oslobađanje od PDV-a se vrši tako što korisnik granta zajedno sa Zahtjevom za oslobađanje od plaćanja PDV-a, dostavlja i predračun (ili račun u situacijama kada vrijednost prethodno ne može biti utvrđena zbog prirode pružene usluge). Predračun mora da sadrži iznos troškova za izvršenu uslugu/izvedene radove /nabavljenu robu bez PDV-a, iznos PDV-a i ukupan iznos (dakle iznos troškova za izvršenu uslugu/izvedene radove/nabavljenu robu sa PDV-om).

Predračun, pored navedenog, mora sadržati i sljedeće podatke:

* Datum izdavanja,
* Broj,
* Naziv ugovora,
* Broj ugovora,
* Naziv ugovarača ili izdavaoca predračuna,
* Adresu ugovarača ili izdavaoca predračuna
* PIB ugovarača ili izdavaoca predračuna,
* Broj žiro-računa ugovarača ili izdavaoca predračuna.

Na osnovu dostavljenog Zahtjeva za oslobađanje od plaćanja PDV-a, nadležno tijelo priprema Potvrdu za oslobađanje od plaćanja PDV-a, koju dostavlja ugovaraču/korisniku granta i poreskom organu u roku od 5 dana.

Nadležno tijelo za izdavanje Potvrde je dužno da vodi evidenciju o izdatim potvrdama, odnosno o isporuci proizvoda, odnosno pružanju usluga, odnosno izvršenju radova, odnosno realizaciji donacija na koje se odnosi poresko oslobođenje (naročito po vrsti, količini, vrijednosti proizvoda i usluga).

Takođe, ugovarač/korisnik granta (uvoznik, isporučilac proizvoda, pružalac usluga, odnosno korisnik donacija) je dužan da vodi posebnu evidenciju (po vrsti, količini, vrijednosti i sl.) o isporuci proizvoda, odnosno pružanju usluga, odnosno izvršenju radova, odnosno realizaciji donacija na koje se odnosi poresko oslobođenje.

**Dodatak 1 - Zahtjev za oslobađanje od plaćanja PDV-a**

**<NADLEŽNOM TIJELU>**

n/r <xxxxxxxxxxxxxx>

Mjesto:

Datum: <Dan/Mjesec/Godina>

Program: <xxxxx>

Naziv ugovora: <xxxxx>

Broj ugovora: <xxxxx>

Naziv ugovarača: <xxxxx>

Datum početka implementacije: <Dan/Mjesec/Godina>

Datum završetka implementacije: <Dan/Mjesec/Godina>

Na osnovu člana 26 (Pravila o porezima, carinskim dažbinama i drugim fiskalnim troškovima) Zakona o ratifikaciji Okvirnog sporazuma između Vlade Crne Gore i Komisije Evropskih zajednica o pravilima za saradnju koja se odnose na finansijsku pomoć EZ Crnoj Gori u okviru sprovođenja Instrumenta pretpristupne podrške (IPA) (Službeni list Crne Gore, Međunarodni sporazumi 01/08)/člana 28 (Pravila o porezima, carinskim dažbinama i drugim fiskalnim naknadama) Zakona o potvrđivanju Okvirnog sporazuma između Crne Gore koju predstavlja Vlada Crne Gore i Evropske komisije o pravilima za sprovođenje finansijske pomoći Unije Crnoj Gori u okviru Instrumenta pretpristupne podrške (IPA II) (Službeni list Crne Gore, Međunarodni sporazumi 05/15) <ostaviti relevantnu odredbu u zavisnosti od modela upravljanja>, <naziv ugovarača/korisnika granta> podnosi:

**ZAHTJEV ZA OSLOBAĐANJE OD PLAĆANjA PDV-A**

|  |  |  |  |  |  |  |
| --- | --- | --- | --- | --- | --- | --- |
| **Dobavljač** | **Račun broj** | **Datum računa** | **Kratak opis** | **Iznos (neto)** | **Iznos PDV-a** | **Ukupan iznos** |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
| Ukupno | | | |  |  |  |

Potpis i pečat

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Dodatak 2 - Potvrda za oslobađanje od plaćanja PDV-a**



**<NADLEŽNO TIJELO>**

Broj: <xxxxx>

Podgorica, <Dan/Mjesec/Godina>

Program: <xxxxx>

Naziv ugovarača: <xxxxx>

Naziv ugovora: <xxxxx>

Broj ugovora: <xxxxx>

Datum početka implementacije: <Dan/Mjesec/Godina>

Datum završetka implementacije: <Dan/Mjesec/Godina>

Na osnovu člana 26 (Pravila o porezima, carinskim dažbinama i drugim fiskalnim troškovima) Zakona o ratifikaciji Okvirnog sporazuma između Vlade Crne Gore i Komisije Evropskih zajednica o pravilima za saradnju koja se odnose na finansijsku pomoć EZ Crnoj Gori u okviru sprovođenja Instrumenta pretpristupne podrške (IPA) (Službeni list Crne Gore, Međunarodni sporazumi 01/08)/člana 28 (Pravila o porezima, carinskim dažbinama i drugim fiskalnim naknadama) Zakona o potvrđivanju Okvirnog sporazuma između Crne Gore koju predstavlja Vlada Crne Gore i Evropske komisije o pravilima za sprovođenje finansijske pomoći Unije Crnoj Gori u okviru Instrumenta pretpristupne podrške (IPA II) (Službeni list Crne Gore, Međunarodni sporazumi 5/15), <ostaviti relevantnu odredbu u zavisnosti od modela upravljanja>, Zakona o porezu na dodatu vrijednost ("Službeni list RCG", br. 65/01, 12/02, 38/02, 72/02, 21/03, 76/05, 04/06 i „Sl. list Crne Gore“, br. 16/07, 73/10, 40/11, 29/13, 09/15), kao i Pravilnika o postupku oslobađanja od plaćanja poreza na dodatu vrijednost investitora i isporuku određenih proizvoda i usluga (“Sl. list Crne Gore”, br. 17/15 od 17.04.2015, 68/15 od 08.12.2015), <**nadležno tijelo>** izdaje:

**POTVRDU ZA OSLOBAĐANJE OD PLAĆANjA PDV-A**

U konkretnom slučaju radi se o <uslugama/nabavci robe> prema predračunu/ima firme <naziv firme>, <grad>, br. <xxxxx>, od <datum/mjeses/godina>, u vrijednosti od <**xxx,xx €>** (neto iznos) za potrebe <naziv ugovarača>, u okviru ugovora <naziv ugovora> (br. ugovora: <xxxxxx>), koji je finansiran od strane Evropske unije, pa je u smislu odredbe člana 25, stav 1, tačka 12 i odredbe člana 28, stav 1, tačka 12 Zakona o porezu na dodatu vrijednost ("Službeni list RCG", br. 65/01, 12/02, 38/02, 72/02, 21/03, 76/05, 04/06 i Sl. list Crne Gore, br. 16/07, 73/10, 40/11, 29/13, 09/15) i člana 13a Pravilnika o postupku oslobađanja od plaćanja poreza na dodatu vrijednost investitora i isporuku određenih proizvoda i usluga (“Sl. list Crne Gore”, br. 17/15 od 17.04.2015, 68/15 od 08.12.2015) predviđeno oslobađanje od plaćanja poreza na dodatu vrijednost.

|  |  |  |  |  |  |  |
| --- | --- | --- | --- | --- | --- | --- |
| **Dobavljač** | **Račun broj** | **Datum računa** | **Kratak opis** | **Iznos (neto)** | **Iznos PDV-a** | **Ukupan iznos** |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
| Ukupno | | | |  |  |  |

<xxxxxxxxxxxxxx>

Dostavljeno:

- Podnosiocu zahtjeva (2 primjerka, od čega 1 primjerak dostaviti izdavaocu fakture)

- Poreskom organu

- Arhivi

1. Za ugovore o uslugama, ugovore o nabavci robe, donacije i tvining ugovore, nadležno tijelo jeste Direktorat za finansiranje i ugovaranje sredstava EU pomoći, dok je za ugovore o radovima nadležno tijelo Direkcija javnih radova. [↑](#footnote-ref-1)
2. Za ugovore o uslugama, ugovore o nabavci robe, donacije i tvining ugovore, nadležno tijelo jeste Direktorat za finansiranje i ugovaranje sredstava EU pomoći, dok je za ugovore o radovima nadležno tijelo Direkcija javnih radova. [↑](#footnote-ref-2)